Unnskyld til alle oppegående førstegangskjøpere for uttrykket i overskriften. Det er ikke vondt ment. Men det er så viktig at nettopp du kommer riktig ut fra hoppkanten. For det er når du kjøper din første bolig du legger grunnlaget for din videre boligkarriere. Derfor må du være både varsom og nøye!
Førstegangskjøpere har en stor utfordring i å skaffe finansiering, blant annet på grunn av bankenes krav om 15% egenkapital og at man ikke får låne mer enn 5 ganger inntekt inklusive studiegjeld.
Førstegangskjøpere har ikke alltid et realistisk bilde på hva de har råd til å kjøpe eller sitt mulighetsområde i boligmarkedet.
Førstegangskjøpere kan lett bli blendet av boligens utseende – glemmer å sjekke alt rundt som for eksempel boligselskapets økonomi, organisering og tilstand
Førstegangskjøpere kan være litt naive i forhold til selgers/meglers opplysninger for eksempel i forhold til å sjekke formaliteter som kan ha betydning for salg ved neste korsvei
Merk deg spesielt TG 3 punkter(rødt flagg) og også TG2 – sjekke hvorfor takstmann har satt TG 2 – pga alder eller andre forhold?
Sett deg inn i prisnivået eller søk råd før du gir bud – prisantydninger kan være satt ut i fra ulike agendaer
Nå er det kjøpers marked. Det er fremdeles dyrt med bolig, men mye rimeligere enn toppnivået i 2016 og begynnelsen av 2017. Kanskje en god anledning til å komme seg inn på boligmarkedet og sikre seg en god start på videre boligkarriere?
Er du førstegangskjøper og trenger bistand til å kjøpe bolig, ta kontakt med oss for et uforpliktende møte. Så kartlegger vi ditt mulighetsområde og gir deg et spesialtilbud som du står fritt til å benytte deg av.
Trude Larsen er daglig leder i Boligkjøpsrådgiver Krogsveen AS, som tilbyr rådgivning til boligkjøpere. Hun har 30 års jobberfaring i boligmarkedet og er utdannet eiendomsmegler. Trude skriver om aktuelle boligtema sett fra kjøpers synsvinkel både på egen blogg og her hos Boligmani. Lurer du på noe ang. boligkjøp er det bare å sende en mail på trude.larsen@boligkjøpsmegling.no eller gå inn på www.boligkjopsradgiver.no
Bygde 25 luksusvillaer på taket av kjøpesenter – så skjedde dette… Kule Boliger 7 ting du vil savne fra kollektivet Interiørtips helt utenom det vanlige